

Αρκαλοχώρι, 11/ 4/2025

Προς: ΜΜΕ

**ΔΕΛΤΙΟ ΤΥΠΟΥ**

**Στο πασχαλινό παζάρι του ΚΔΗΦΑμεΑ “Δικαίωμα στη Ζωή” Δήμου Μινώα Πεδιάδας στο Θραψανό, ο Δήμαρχος και οι συνεργάτες του**

Το πασχαλινό παζάρι του Κέντρου Διημέρευσης και Ημερήσιας Φροντίδας Ατόμων με Αναπηρία «Δικαίωμα στη Ζωή» στο Θραψανό, επισκέφθηκαν ο Δήμαρχος Μινώα Πεδιάδας Βασίλης Κεγκέρογλου και οι Αντιδήμαρχοι Όλγα Δραμουντάνη, Καλλιόπη Αποστολογιωργάκη, Γρηγόρης Καλογερίδης, Μανώλης Κουρλετάκης και Γιώργος Μελεμενής.

Τα παιδιά και το προσωπικό του ΚΔΗΦΑμεΑ “Δικαίωμα στη Ζωή” Δήμου Μινώα Πεδιάδας, έφτιαξαν με χαρά και μεράκι λαμπάδες και πήλινες δημιουργίες για το πασχαλινό τους παζάρι με τον κόσμο να αγκαλιάζει για μία ακόμα φορά την προσπάθεια αυτή. Ο Δήμαρχος και οι συνεργάτες του, αφού έκαναν τις πασχαλινές τους αγορές, συνομίλησαν με τον Διευθυντή του Φορέα Ζαχαρία Κυριακάκη και το προσωπικό, συγχαίροντας τους για το σπουδαίο έργο που επιτελούν ενώ ευχαρίστησε όσους στηρίζουν έμπρακτα το "Δικαίωμα στη Ζωή" στο Θραψανό που εξυπηρετεί συνολικά στα δύο τμήματα του (πρωινό και απογευματινό), τις ανάγκες 50 παιδιών και ενηλίκων, με νοητική ή και με κινητική αναπηρία.

Όλοι μαζί αντάλλαξαν ευχές για Καλό Πάσχα με αγάπη, ελπίδα, δύναμη και ευτυχία σε κάθε σπιτικό.